ועדת העבודה, הרווחה והבריאות, כנסת 18, פרוטוקול מספר 86, 2009-07-21 11:00

חיים כץ: יום שלישי בשבוע, כ"ט בתמוז תשס"ט, 21 ליולי 2009.

חיים כץ: אנחנו חוזרים לדיון שבו אנחנו נצביע על הצעת חוק הגנת השכר (עיצום כספי ועונשין), התשס"ט – 2009.

חיים כץ: במהלך השבוע האחרון עשינו כמה דיונים בעניין וניסינו להגיע להסכמות עם כל הגופים.

חיים כץ: על פניו , שלא בפורום הזה שכולם יושבים ביחד, כולם מצלצלים ואומרים, תענוג.

חיים כץ: בסדר.

חיים כץ: אנחנו מרוצים אבל אנחנו רוצים עוד קצת.

חיים כץ: באיזשהו מקום קשה לרבע את המעגל.

חיים כץ: יחד עם זה החוק הזה לא ייכנס לתוקפו הטוב מן השניים.

חיים כץ: אחד, לא לפני ה-1 ליולי 2010 או אם נגמור עד אז את החקיקה בעניין הגברת האכיפה, אם נגמור לפני אז החוק הזה ייכנס לתוקפו לפני.

חיים כץ: במידה ונגמור את החקיקה בהגברת האכיפה החוק הזה ייכנס לפני.

חיים כץ: אם לא, הוא ייכנס ב-1 ביולי 2010 ואני לא יודע איך הוא ייכנס אם לא נגמור את החקיקה בעניין האכיפה.

חיים כץ: המגמה שלנו תהיה לגמור את החקיקה בעניין האכיפה.

חיים כץ: יחד עם זה אם במהלך התקופה, למרות שהחוק חוקק, הוא יחוקק אני מקווה, מאחר ואני מכיר את נציגי ההסתדרות, אני מכיר את רגישותם החברתית ואני מבין בדיוק שאין להם שום מטרה לפגוע במעסיק באשר הוא מעסיק.

חיים כץ: כל אחד שנותן פרנסה למישהו במדינת ישראל הרי הוא מבורך.

חיים כץ: זאת המטרה שלנו.

חיים כץ: אם יתברר לנו שפה פסיק שם פסיק אז אנחנו נפעל לתיקוני חקיקה בעניין.

חיים כץ: מאחר ויש הרבה מאוד זמן.

חיים כץ: לא יודע איך תיראה החקיקה בענייני האכיפה אז אנחנו פה רוצים, כבר כולם מרוצים.

חיים כץ: מה שהם אומרים מעל לשולחן, מתחת לשולחן, כולם מרוצים.

חיים כץ: לא כפינו הר כגיגית על האנשים ובאנו אמרנו זה ראה וקדש.

חיים כץ: היינו יכולים ברוב דורסני לעשות את זה.

חיים כץ: בא עופר אמר לי חיים תנסה שכולם יהיו מרוצים.

חיים כץ: אני לא רוצה לכפות את עצמי על אנשים.

חיים כץ: יש לי מוטו, יש לי קו, אני מוביל בקו הזה.

חיים כץ: יחד עם זה כולם פה מתעסקים באותו דבר של עבודה, פרנסה, מתן עבודה ורצינו שכולם יהיו מרוצים וכולנו גם אלה שלצערנו לא משלמים את המשכורת בזמן רוצים לשלם את המשכורות בזמן.

חיים כץ: זאת נקודת ההנחה שלנו.

חיים כץ: אז אנחנו נעבור להקראה.

חיים כץ: אם יהיו סעיפים קלים שמישהו ירצה להגיד משהו, אני לא פותח את הדיון.

חיים כץ: לא פותחים את הדיון.

חיים כץ: אנחנו עוברים להקראה.

רחל אדטו: מתי אתה רוצה שנגיד?

חיים כץ: כשנגיע לסעיף.

חיים כץ: נצביע סעיף סעיף.

חיים כץ: אנחנו גם רוצים להעביר את זה בלי הסתייגויות במליאה.

חיים כץ: זה הרבה יותר נחמד, זה הרבה יותר טוב, זה הרבה יותר קל.

רחל אדטו: תסביר לי בסעיף 16 מה המשמעות נציג לשכת התיאום של הארגונים הכלכליים?

רחל אדטו: זה לא גוף שהוא ממוסד.

רחל אדטו: מה זה הדבר הזה?

רחל אדטו: זה לא ארגון המעסיקים.

עופר עיני: לשכת התיאום של הארגונים הכלכליים מורכבת מ-13 ארגוני מעבידים ביניהם התאחדות התעשיינים, התאחדות הקבלנים, התאחדות המלונאים, העצמאיים, למעשה כולם.

עופר עיני: בפעם האחרונה פרשו לשכת המסחר.

עופר עיני: זה 13 ארגונים שמהווים את כלל המעסיקים במשק.

שלי יחימוביץ': זה הגוף היציג והפורמאלי שמנהל את המשאים והמתנים מול האוצר.

רחל אדטו: סעיף 22.

חיים כץ: לפני שאת עוברת לסעיף 22 מרכז השלטון המקומי בבקשה.

חמי לפידור: מאחר שלא אנחנו ולא המועצות האזוריות חלק מלשכת התיאום אנחנו מבקשים שבסעיף הזה יהיה נציג ארגון המעבידים הנוגע בדבר.

חיים כץ: עד ההצבעה נשקול את מה שאתה אומר.

שלי יחימוביץ': אגב גם המדינה היא לא חלק מהארגון הזה והיא מעסיק מאוד מאוד גדול.

חמי לפידור: התשובה היא נכון אבל עדיין היא ממנה את האנשים.

חמי לפידור: נציג שלה יושב שם.

יחזקאל לסקר: מנכ"ל איגוד לשכות המסחר.

יחזקאל לסקר: אנחנו מבקשים את אותה הערה.

יחזקאל לסקר: מאחר ואנחנו לא נמצאים בלשכת התיאום ארגון המעסיקים,

חיים כץ: התשובה היא אותה תשובה.

חיים כץ: עד ההצבעה נשקול את העניין.

רחל אדטו: מה שאמרו לך על המועצות המקומיות.

רחל אדטו: אתמול היה כאן שעה דיון.

חיים כץ: בבקשה, תתחיל להקריא.

אור רוזנמן: הצעת חוק הגנת השכר, עיצום כספי התשס”ט-2009.

אור רוזנמן: פרק א', עיצום כספי.

אור רוזנמן: סימן א', הגדרות.

אור רוזנמן: הגדרות.

אור רוזנמן: 1.

אור רוזנמן: בפרק זה הארגונים, ארגון העובדים המייצג את המספר הגדול ביותר של העובדים במדינה וארגוני מעבידים שלדעת השר הם יציגים ונוגעים בדבר.

אור רוזנמן: בית הדין הארצי ובית הדין האזורי כמשמעותם בחוק בית הדין לעבודה התשכ"ט 1969.

אור רוזנמן: הפרשי הצמדה וריבית כהגדרתם בחוק פסיקת ריבית והצמדה התשכ"א 1961.

אור רוזנמן: חוק בתי הדין המנהליים.

אור רוזנמן: חוק בתי המנהליים התשנ"א 1992.

אור רוזנמן: מזמין שירות.

אור רוזנמן: מי שמקבל שירות מקבלן במסגרת עסקאות, משלח ידו או פעילותו הציבורית.

אור רוזנמן: הממונה.

אור רוזנמן: מפקח עבודה בכיר שמינה השר לעניין פרק זה.

אור רוזנמן: מפקח עבודה, עובד משרד התעשייה, המסחר והתעסוקה שהשר מינה לשם פיקוח על ביצוע הוראות חוק הגנת השכר.

אור רוזנמן: מעסיק בפועל וקבלן כוח אדם.

אור רוזנמן: כהגדרתם בחוק העסקת עובדים על ידי קבלני כוח אדם התשנ"א 1996.

אור רוזנמן: קבלן, מי שעיסוקו במתן שירות באמצעות עבודה.

אור רוזנמן: שירות, שירות באחד הענפים המפורטים בתוספת.

אור רוזנמן: השר, שר התעשייה, המסחר והתעסוקה.

אור רוזנמן: סימן ב'.

אור רוזנמן: החלת עיצום כספי על המעביד.

אור רוזנמן: הודעה על כוונת חיוב.

אור רוזנמן: 2.

אור רוזנמן: היה על הממונה יסוד סביר להניח כי המעביד הפר את הוראות סעיף 25 ב' ד' 1 1 לחוק הגנת השכר התש"ח 1958 להלן חוק הגנת השכר, רשאי למסור לו הודעה על כוונה להטיל עליו עיצום כספי בפרק זה הודעה על כוונת חיוב.

אור רוזנמן: בהודעה כאמור יציין הממונה בין השאר את אלה.

אור רוזנמן: 1.

אור רוזנמן: המעשה או המחדל המהווה את ההפרה ומועדו.

אור רוזנמן: 2.

אור רוזנמן: שיעור העיצום הכספי והתקופה לתשלומו.

אור רוזנמן: 3.

אור רוזנמן: זכותו של המעביד לטעון את טענותיו לפני הממונה לפי הוראות סעיף 3. 4.

אור רוזנמן: שיעור התוספת על העיצום הכספי בהפרה נמשכת או חוזרת לפי סעיף 7.

אור רוזנמן: זכות דיון.

אור רוזנמן: 3.

אור רוזנמן: מעביד שנמסרה לו הודעה על כוונת חיוב לפי הוראות סעיף 2 רשאי לטעון את טענותיו בכתב לפני הממונה בעניין הכוונה להטיל את העיצום הכספי בעניין סכומו בתוך 30 ימים ממועד מסירת ההודעה.

אור רוזנמן: הודעת חיוב.

אור רוזנמן: 4.

אור רוזנמן: א', טען מעביד את טענותיו לפני הממונה לפי הוראות סעיף 3, החליט הממונה לאחר ששקל את הטענות שנטענו אם להטיל על המעביד עיצום כספי ורשאי הוא להפחית את סכום העיצום הכספי לפי הוראות סעיף 8.

יצחק גולברי: סליחה, אם להפחית ואולי גם לבטל.

יצחק גולברי: ברגע שאומרים להפחית אז לא נותנים את האפשרות לבטל.

נועה בן שבת: בגלל שהוא צריך להחליט האם להטיל זה אומר אם בכלל להטיל.

נועה בן שבת: בנוסף רשאי הוא להפחית.

אור רוזנמן: ב1.

אור רוזנמן: החליט ממונה לפי הוראות סעיף קטן א' להטיל על המעביד עיצום כספי, ימסור לו דרישה לשלם את העיצום הכספי להלן הודעת חיוב.

אור רוזנמן: בהודעת החיוב יציין הממונה בין השאר את נימוקי החלטתו.

אור רוזנמן: את סכום העיצום הכספי המעודכן והתקופה לתשלומו.

אור רוזנמן: 2.

אור רוזנמן: החליט הממונה לפי הוראות סעיף קטן א שלא להטיל על המעביד עיצום כספי ימסור הודעה על כך למעביד.

אור רוזנמן: ג.

אור רוזנמן: לא הגיש המעביד את טענותיו לפי הוראות סעיף 3 בתוך 30 ימים מיום שנמסרה לו ההודעה על כוונת חיוב, יראו הודעה זו בתום 30 הימים האמורים כהודעת חיוב שנמסרה למעביד במועד האמור.

אור רוזנמן: הסכום הכספי.

אור רוזנמן: העיצום.

אור רוזנמן: סכום העיצום הכספי.

אור רוזנמן: 5.

אור רוזנמן: סכום העיצום הכספי יהיה 35 אלף שקלים חדשים ולגבי מעביד שהוא יחיד ומעסיק עובדים שלא במסגרת עסק או משלח יד או פעילות ציבורית 17,500 שקלים חדשים.

אור רוזנמן: סכום המעודכן של העיצום הכספי.

אור רוזנמן: 6.

אור רוזנמן: העיצום הכספי יהיה לפי סכומו המעודכן ביום מסירת הודעת החיוב ולגבי מעביד שלא טען את טענותיו לפני הממונה כאמור בסעיף 4 ג' ביום מסירת ההודעה על כוונת החיוב.

אור רוזנמן: מוגש ערר לפי סעיף 15 או ערעור לפי סעיף 18 ועדת הערר או בית הדין לעבודה לפי העניין הורו על עיכוב תשלומו של העיצום הכספי יהיה העיצום הכספי לפי סכומו המעודכן ביום ההחלטה בערר או בערעור.

אור רוזנמן: ב.

אור רוזנמן: סכום העיצום הכספי יעודכן ב-1 בינואר בכל שנה, סעיף קטן זה יום העדכון.

אור רוזנמן: בהתאם לשיעור עליית המדד הידוע ביום העדכון לעומת המדד שהיה ידוע ביום תחילתו של חוק זה.

אור רוזנמן: הסכום האמור יעוגל לסכום הקרוב שהוא מכפלה של 10 שקלים חדשים.

אור רוזנמן: לעניין זה מדד, מדד המחירים לצרכן שמפרסמת הלשכה המרכזית לסטטיסטיקה.

אור רוזנמן: ג.

אור רוזנמן: השר יפרסם ברשומות הודעה על סכום העיצום הכספי המעודכן לפי סעיף קטן ב'.

אור רוזנמן: הפרה נמשכת והפרה חוזרת.

אור רוזנמן: 7 א'.

אור רוזנמן: בהפרה נמשכת יתווסף על העיצום הכספי החלק החמישים שלו לכל יום שבו נמשכת ההפרה.

אור רוזנמן: ב.

אור רוזנמן: בהפרה חוזרת יתווסף על העיצום הכספי שהיה ניתן להטיל בשלה אילו היתה הפרה ראשונה סכום השווה לעיצום הכספי כאמור.

אור רוזנמן: לעניין זה הפרה חוזרת, הפרת הוראת סעיף 25 ב' ד 1 1 לחוק הגנת השכר בתוך שנתיים מההפרה הקודמת של אותה הוראה שהוטל בשלה על המפר עיצום כספי או שהוא הורשע בשלה.

אור רוזנמן: סכומים מופחתים.

אור רוזנמן: 8. א'.

אור רוזנמן: הממונה אינו רשאי להטיל עיצום כספי בסכום הנמוך מהסכומים הקבועים בפרק זה אלא לפי הוראות סעיף קטן ב'.

אור רוזנמן: ב.

אור רוזנמן: השר בהסכמת שר המשפטים בהתייעצות עם הארגונים ובאישור ועדת העבודה, הרווחה והבריאות של הכנסת רשאי לקבוע מקרים, נסיבות, ושיקולים שבשלהם ניתן יהיה להטיל עיצום כספי בסכום הנמוך הקבוע בפרק זה בשיעורים שייקבע.

אור רוזנמן: המועד לתשלום העיצום הכספי.

אור רוזנמן: 9.

אור רוזנמן: העיצום הכספי ישולם בתוך 30 ימים מיום מסירת הודעת החיוב כאמור בסעיף 4.

אור רוזנמן: הפרשי הצמדה וריבית.

אור רוזנמן: 10.

אור רוזנמן: לא שולם עיצום כספי במועד יתווספו על תקופת הפיגור הפרשי הצמדה וריבית עד לתשלומו.

אור רוזנמן: גבייה.

אור רוזנמן: 11.

אור רוזנמן: עיצום כספי יגבה לאוצר המדינה ועל גבייתו תחול פקודת המיסים גבייה.

אור רוזנמן: שמירת אחריות פלילית.

אור רוזנמן: א.

אור רוזנמן: תשלום עיצום כספי לפי פרק זה לא יגרע מאחריותו הפלילית של מעביד בשל הפרת הוראות סעיף 25 ב' ד 1 לחוק הגנת השכר.

אור רוזנמן: ב.

אור רוזנמן: הוגש נגד מעביד כתב אישום בשל הפרת הוראות סעיף 25 ב ד 1 לחוק הגנת השכר יחויב המעביד בעיצום כספי בשל המעשה או מחדל המהווה הפרה.

אור רוזנמן: אם שילם את העיצום הכספי יוחזר לו הסכום ששילם בתוספת הפרשי הצמדה וריבית מיום תשלומו ועד יום החזרתו.

אור רוזנמן: סימן ג.

אור רוזנמן: התראה מנהלית למעביד.

אור רוזנמן: התראה מנהלית 13.

אור רוזנמן: א.

אור רוזנמן: על אף הוראות סעיף 3 היה על הממונה יסוד סביר להניח כי המעביד הפר את הוראות סעיף 25 ב' ד' 1 1 לחוק הגנת השכר רשאי הוא להמציא למעביד במקום הודעה על כוונת חיוב לפי סעיף 2 התראה מנהלית על פי נהלים שיקבע השר בהתייעצות עם הארגונים באישור היועץ המשפטי לממשלה ואשר יפורסמו באתר האינטרנט של משרד התעשייה, המסחר והתעסוקה ולפיה על המעביד להפסיק את ההפרה.

אור רוזנמן: בהתראה המנהלית יפרט הממונה מה הוא המעשה או המחדל המהווה את ההפרה.

אור רוזנמן: יודיע למעביד כי עליו להימנע מהמשך ביצוע המעשה או המחדל ויידע אותו על זכותו לבקש את ביטול ההתראה כמפורט בסעיף קטן ב' ועל משמעות המשך ההפרה כמפורט בסעיף קטן ד'.

אור רוזנמן: ב.

אור רוזנמן: נמסרה למעביד התראה מנהלית כאמור בסעיף קטן א רשאי הוא לפנות לממונה בכתב בתוך 30 ימים בבקשה לבטל את ההתראה בשל אחד מטעמים אלה.

אור רוזנמן: 1.

אור רוזנמן: המעביד לא ביצע את ההפרה.

אור רוזנמן: 2.

אור רוזנמן: המעשה או המחדל שביצע המעביד המפורט בהתראה אינו מהווה הפרה.

אור רוזנמן: ג.

אור רוזנמן: קיבל הממונה בקשה לביטול התראה מנהלית לפי הוראות סעיף קטן ב' רשאי הוא לבטל את ההתראה או לדחות את הבקשה ולהשאיר את ההתראה על כנה.

אור רוזנמן: החלטת הממונה תינתן בכתב ותימסר למעביד בצירוף נימוקים.

אור רוזנמן: ד.

אור רוזנמן: 1.

אור רוזנמן: נמסרה למעביד התראה לפי הוראות סעיף זה והמעביד המשיך להפר את ההוראה כאמור בסעיף קטן א ימסור לממונה הודעת חיוב לפי סעיף 4 ב 1 בשל הפרה נמשכת כאמור בסעיף 7.

נועה בן שבת: רציתי להבהיר.

נועה בן שבת: יכול להיות שהנוסח לא מבהיר את זה עד הסוף.

נועה בן שבת: יכול להיות שנצטרך לתקן פה את הנוסח אבל ההפרה הנמשכת כוללת גם את ההפרה הראשונית וגם את סכום ההפרה הנמשכת.

אור רוזנמן: 2.

אור רוזנמן: נמסרה למעביד התראה לפי הוראות סעיף זה והמעביד חזר והפר את ההוראה כאמור בסעיף קטן א בתוך שנתיים מיום מסירת ההתראה ימסור לממונה הודעה על כוונת חיוב לפי סעיף 2 ויראו את ההפרה כהפרה חוזרת כאמור בסעיף 7.

אור רוזנמן: סימן ד'.

אור רוזנמן: הטלת עיצום כספי על מזמין שירות.

אור רוזנמן: הטלת עיצום כספי על מזמין שירות.

אור רוזנמן: 14. א.

אור רוזנמן: נמסרה למעביד שהוא קבלן הודעת חיוב כאמור בסעיף 4 בשל הפרת הוראת סעיף 25 ב' ד' 1 1 לחוק הגנת השכר יודיע על כך הממונה למזמין השירות ויצרף את הודעת החיוב ויתרה בו כי אם בתוך 30 ימים ממועד מסירת ההודעה לפי סעיף קטן זה לא יתקיים האמור בפסקאות 1 או 2 שלהלן תימסר לו הודעה על כוונת חיוב לפי הוראת סעיף קטן ב.

אור רוזנמן: 1.

אור רוזנמן: השכר שולם 2.

אור רוזנמן: מזמין השירות ביטל את חוזה ההתקשרות בינו לבין הקבלן בשל הפרת החובה ולא יהיה בביטול החוזה משום התנהגות שלא בתום לב.

אור רוזנמן: ב.

אור רוזנמן: לא שולם השכר או בוטל החוזה לפי הוראת סעיף קטן א בתוך התקופה האמורה בתוך סעיף קטן ימסור הממונה למזמין השירות הודעה על כוונת החיוב ויחולו ההוראות לפי סימן ב בשינויים המחויבים.

מיכאל אטלן: את שינית פה מהפרת תוכנה לשכר שולם זה משנה לך?

נועה בן שבת: זה משנה כי אנחנו מדברים על הפרה שהיא תשלום השכר, איחור בעצם בתשלום השכר, איך אפשר לתקן את ההפרה?

נועה בן שבת: האם לחזור ולשלם את השכר, האם להחזיר את גלגל הזמן אחורנית ולתקן את ההפרה באופן הזה.

נועה בן שבת: השאלה אם אנחנו מאבדים משהו כשאנחנו אומרים השכר שולם.

מיכאל אטלן: פותחים ויכוח איזה שכר.

מיכאל אטלן: איזה חלק.

מיכאל אטלן: השכר שההפרה התייחסה אליו.

נועה בן שבת: אז זה יובהר.

אור רוזנמן: ג.

אור רוזנמן: נשלחה לקבלן התראה מנהלית, הודעה על כוונת חיוב או החלטה אחרת של הממונה כאמור בסעיף 6 ב 2 בעניין הפרת הוראת סעיף 25 ב ד1 1 לחוק הגנת השכר ישלח הממונה העתק ממנו למזמין השירות.

אור רוזנמן: אולם אין באי משלוח העתק האמור כדי לגרוע מההוראות סעיף זה.

דבי אליעזר: בסעיף קטן א' להודעת החיוב יצורף העתק של הודעת החיוב.

נועה בן שבת: אמרנו יודיע על כך הממונה למזמין השירות ויצרף את הודעת החיוב שנשלחה לקבלן.

דבי אליעזר: בג' שונה סעיף 5 ב 2.

דבי אליעזר: זה אמור להיות כנראה 4 ב 2.

אור רוזנמן: סימן ה.

אור רוזנמן: ערר וערעור.

אור רוזנמן: ערר.

אור רוזנמן: 15.

אור רוזנמן: מעביד המזמין שירות רשאי להגיש ערר על החלטת הממונה שניתנה בעניינו לפי סעיף 4 או לפי סעיף 13 ג, לפני ועדת ערר כאמור בסעיף 16 בתוך 14 ימים מיום שנמסרה לו.

אור רוזנמן: ועדת הערר רשאית מטעמים מיוחדים שיירשמו להאריך את התקופה האמורה בתקופה נוספת שלא תעלה על 14 ימים.

אור רוזנמן: הקמת ועדת ערר.

אור רוזנמן: 16 א.

אור רוזנמן: השר יקים ועדת ערר אחת או יותר שתדון בעררים לפי סעיף 15 שחבריה הם 1.

אור רוזנמן: עורך דין בעל ותק של 5 שנים לפחות שעובד המדינה ובעל ידע בתחום דיני עבודה שימנה השר בהסכמת שר המשפטים והוא יהיה היושב ראש.

אור רוזנמן: 2.

אור רוזנמן: עורך דין שהוא נציג לשכת התיאום של הארגונים הכלכליים.

אור רוזנמן: 3.

אור רוזנמן: עורך דין שהוא נציג ארגון עובדים המייצג את המספר הגדול ביותר של העובדים במדינה.

אור רוזנמן: ב.

אור רוזנמן: ועדת ערר יכול להיות שתהיה אזורית או ארצית.

אור רוזנמן: הודעה על הקמת הועדה והרכבה תפורסם ברשומות.

רחל אדטו: אני לגבי 16 א 2 אמרת שזה ידון.

חיים כץ: אנחנו קודם כל עד 16 א 1.

חיים כץ: אנחנו נצביע על הסעיפים מהתחילה עד 16 א 1.

חיים כץ: אחר כך נעבור להסתייגויות.

חיים כץ: אנחנו מתחילת ההקראה עד 16 א 1.

חיים כץ: מי בעד הסעיפים האלה ירים את ידו?

חיים כץ: תודה רבה.

חיים כץ: מי נגד?

חיים כץ: מי נמנע?

חיים כץ: אוקיי תודה רבה.

חיים כץ: מתחילה עד 16 א 1 אושר.

נועה בן שבת: המציע לכלול בועדת ערר עורך דין שהוא נציג לשכת התיאום של הארגונים הכלכליים.

רחל אדטו: הצעה שהיא נכונה לטעמי היתה שאם יש גוף שהוא נדון באותה ועדה ונציג לשכת התיאום של הארגונים הכלכליים לא מכסה אותו, יוצא שאותו אחד שבא לועדת ערר הוא נדון בחסר כי אין לו מישהו שמטעמו מייצג אותו.

רחל אדטו: באותו מקרה יהיה עורך דין שהוא נציג לשכת המסחר או הרשויות המקומיות.

חיים כץ: זאת ההסתייגות שלך?

רחל אדטו: אחת מהשתיים.

חיים כץ: מי נגד ההסתייגות ירים את ידו?

חיים כץ: תודה רבה.

חיים כץ: מי בעד ההסתייגות?

חיים כץ: תודה רבה.

חיים כץ: ההסתייגות נפלה.

אור רוזנמן: 3.

אור רוזנמן: עורך דין שהוא נציג ארגון העובדים המייצג את המספר הגדול ביותר של העובדים במדינה.

אור רוזנמן: ב.

אור רוזנמן: ועדת ערר יכול להיות שתהיה אזורית או ארצית.

אור רוזנמן: הודעה על הקמת הוועדה והרכבה תפורסם ברשומות.

נועה בן שבת: בעניין הזה משרד התמ"ת אמר שהאפשרות שהיא תהיה ועדה יחידה לאורך זמן זו אפשרות סבירה?

חיים כץ: צריך להיות אזוריים.

מיכאל אטלן: נראה איך זה יתפתח.

מיכאל אטלן: אם מעט יזדקקו לועדת הערר מה טוב.

חיים כץ: לא.

חיים כץ: אבל אז זה בחקיקה ראשית.

חיים כץ: תעשה אזורים.

חיים כץ: אחרת לא יהיו דיונים.

מיכאל אטלן: הנוסח הזה הוא בסדר.

שלי יחימוביץ': אתה לא מונע ממנו לעשות אזורי.

אור רוזנמן: ג.

אור רוזנמן: ועדת הערר רשאית לדון בהרכב חסר ובלבד שכל חבריה זומנו כדין לדיון ושבדיון נכח היושב ראש לפחות.

אור רוזנמן: ד.

אור רוזנמן: ועדת ערר רשאית לדון ולהחליט בערר על פי טענות וראיות שיוגשו לה בכתב בלבד.

אור רוזנמן: אולם רשאית היא לתת לעורר הזדמנות לטעון את טענותיו בעל פה ולהציג לפניה ראיות בדרך שתורה מנימוקים שיירשמו.

אור רוזנמן: ה.

אור רוזנמן: השר בהתייעצות עם שר המשפטים והארגונים רשאי להתקין תקנות הקובעות את סדרי הדין של ועדת הערר.

אור רוזנמן: לא נקבעו תקנות כאמור רשאית ועדת הערר לקבוע לעצמה את סדרי הדין.

אור רוזנמן: ו.

אור רוזנמן: בכפוף להוראות סימן זה יחולו על ועדת הערר הוראות חוק בתי הדין המנהליים למעט הוראות סעיפים 7, 16, 17, 22, 26, 33, 36, 37, 45, 46 לחוק האמור בשינוי זה.

אור רוזנמן: בסעיפים 5, 11, 12, לחוק בתי דין מנהליים במקום שר המשפטים יבוא שר התעשייה, המסחר והתעסוקה.

אור רוזנמן: החלטת ועדת ערר.

אור רוזנמן: 17.

אור רוזנמן: ועדת ערר רשאית לבטל את הודעת החיוב לשנותה או להפחית את שיעור העיצום הכספי לפי הוראות סעיף 8.

אור רוזנמן: או לדחות את טענות המעביד או מזמין השירות ולהשאיר את הודעת החיוב על כנה.

אור רוזנמן: ערעור.

אור רוזנמן: 18.

אור רוזנמן: א.

אור רוזנמן: הרואה עצמו נפגע מהחלטת ועדת ערר רשאי לערער לבית הדין האזורי בתוך 45 ימים מיום שנמסרה לו ההחלטה.

אור רוזנמן: בית הדין האזורי ידון בערעור בהתאם לעילות, הסמכויות ולסעדים שלפיהם דן בית המשפט לעניינים מנהליים בערעור מנהלי לפי חוק בתי משפט לעניינים מנהליים התש"ס - 2000.

אור רוזנמן: ב.

אור רוזנמן: על אף האמור בסעיף 18 א לחוק בית הדין לעבודה השופט בערעור לפי סעיף קטן א יהיה דני חילו.

אור רוזנמן: ג.

אור רוזנמן: על אף האמור בסעיף 26 לחוק בית הדין לעבודה, פסק הדין של בית הדין האזורי בערעור לפי סעיף קטן ב אינו נתון לערעור אלא אם כן ניתנה רשות לכך על ידי נשיא בית הדין הארצי או סגנו או שופט של בית הדין הארצי שנתמנה לכך על ידי הנשיא.

אור רוזנמן: ד.

אור רוזנמן: ניתנה רשות ערעור כאמור בסעיף קטן ג ידון הערעור בבית הדין הארצי לעבודה בנוכחותם של שלושה שופטים בלבד על אף האמור בסעיף 20 א 3 לחוק בית הדין לעבודה.

אור רוזנמן: יקור תשלום עיצום כספי או החזרו בשל ערר או ערעור.

אור רוזנמן: א.

אור רוזנמן: אין בהגשת ערר או ערעור לפי סעיף זה כדי לעכב תשלום של העיצום הכספי אלא אם כן ועדת הערר או בית הדין לעבודה לפי העניין הורו אחרת.

אור רוזנמן: ב.

אור רוזנמן: התקבלו ערר או ערעור לפי סימן זה באופן שהעיצום הכספי בוטל או הופחת לאחר ששולם העיצום הכספי יוחזר העיצום הכספי או כל חלק ממנו שהופחת על ידי ועדת ערר או בית דין לעבודה בתוספת הפרשי הצמדה וריבית מיום תשלומו ועד יום החזרתו.

אור רוזנמן: סימן ו.

אור רוזנמן: שונות.

אור רוזנמן: יחסי עובד ומעביד בין עובד קבלן לבין מזמין שירות.

אור רוזנמן: 20.

אור רוזנמן: אין בהוראות פרק זה כדי ליצור- - -

מיכאל אטלן: אני מתנצל.

מיכאל אטלן: בסעיף 17 הכוונה של ועדת ערר היא רשאית לבטל את הודעת החיוב זה ברור.

מיכאל אטלן: להפחית לפי סעיף 8 לפי תקנות ההפחתות זה ברור גם.

מיכאל אטלן: הכוונה בלשנות היא רק לשנות מרכיב מהשכר, להגדיר מה לא שולם.

מיכאל אטלן: ה כוונה היא לא להפחית את הסכומים או לבטל את הסכום.

מיכאל אטלן: זה לא שינוי שנוגע לסכום.

מיכאל אטלן: אחרת בעצם כל השימוע לא שווה והתקנות של ההפחתות לא שוות, ילכו לערר בשביל להפחית.

נועה בן שבת: שינוי יכול להיות שמרכיב אחד כן שולם ומרכיב אחר לא שולם.

מיכאל אטלן: נכון.

מיכאל אטלן: שינוי לגבי מרכיבי ההפרה בסדר אבל לא לגבי הסכום.

מיכאל אטלן: לא שינוי לגבי הסכום.

חיים כץ: זה לפרוטוקול.

חיים כץ: אנחנו לא הולכים לשנות את החקיקה פה.

אור רוזנמן: סימן ו.

אור רוזנמן: שונות.

אור רוזנמן: יחסי עובד ומעביד בין עובד קבלן לבין מזמין שירות.

אור רוזנמן: 20.

אור רוזנמן: אין בהוראות פרק זה כדי ליצור יחסי עובד ומעביד בין מזמין שירות לבין קבלן המועסק אצלו.

אור רוזנמן: 22.

אור רוזנמן: דין המדינה כמזמין שירות לעניין חוק זה כדין כל מזמין שירות אחר.

אור רוזנמן: שינוי התוספת.

אור רוזנמן: 23.

אור רוזנמן: השר רשאי בצו בהסכמת שר האוצר בהתייעצות עם הארגונים באישור ועדת העב ודה, הרווחה והבריאות של הכנסת לשנות את התוספת ובלבד שלא יוסיפו לתוספת ענף של השכר הממוצע המשולם בו העולה על השכר הממוצע כהגדרתו בחוק הביטוח הלאומי נוסח משולב התשנ"ה - 1995.

רחל אדטו: שאלה לגבי סעיף 22.

רחל אדטו: ראיתי את ההערה כאן ואני רוצה להבין אותה.

רחל אדטו: כשהמדינה מזמינה שירות ונקנסת ומוטל עליה עיצום כספי, המדינה משלמת למדינה?

חיים כץ: כן.

חיים כץ: אנחנו לא עושים את זה חיוב ישיר.

חיים כץ: שלא יהיה נגיד ראש עיר שישלם מכספו.

חיים כץ: העירייה משלמת.

נועה בן שבת: כשעלה הנושא הזה בהצעת חוק של הגברת האכיפה הובהר לנו שהעיצום הכספי שהדין הפלילי המדינה לא מגישה ברגיל כתבי אישום נגד גופים של המדינה.

נועה בן שבת: היא גם לא מטילה עיצום כספי נגד המדינה.

נועה בן שבת: לכן ההוראה הזאת היא באמת, יכול להיות שיש לה יותר אפקט הצהרתי מאשר אפקט משמעותי.

נועה בן שבת: אולי יהיה צריך להסביר מה האפקט המעשי שלה.

נועה בן שבת: אלא אם כן ישנו את הנחיות היועץ המשפטי לממשלה.

נועה בן שבת: אבל לפי המצב הקיים היום כנראה שלא מטילים עיצום כספי אלא אם כן יובהר אחרת.

מיכאל אטלן: תיקון קל.

מיכאל אטלן: קודם כל התראה נוחה להתראות.

מיכאל אטלן: ובשירות המדינה והייעוץ המשפטי לממשלה זה בדרך כלל יעשה את שלו.

מיכאל אטלן: לגבי העמדה לדין פלילי זה נכון מה שנועה אומרת.

מיכאל אטלן: יחד עם זה תיק רמדיה הוא תיק שמוכיח שיש גם חריגים כמו מצבים קיצוניים, המדינה יודעת להעמיד לדין גם את פקידיו.

יצחק גולברי: יש לי שאלה.

יצחק גולברי: איזה היגיון יש בזה שיש דן יחיד פה וויתרו על נציגי הציבור בבתי הדין לעבודה?

יצחק גולברי: הרי זה ההישג הגדול של העובדים של ההסתדרות שיש נציגי ציבור בדיונים.

יצחק גולברי: מדוע מוותרים במקרים האלה דווקא על נציגי ציבור?

חיים כץ: תענה לך עורכת הדין של האוצר.

ענבל רונן: בעיקרון בחוק בית הדין לעבודה בעניינים פליליים דנים רק שופטים ללא נציגי ציבור.

ענבל רונן: השאלה היא משפטית.

ענבל רונן: השאלה היא לא עובדתית.

אור רוזנמן: פרק ב עונשין.

אור רוזנמן: תיקון הגנת השכר.

אור רוזנמן: 24.

אור רוזנמן: בחוק הגנת השכר התש"ח 1958.

אור רוזנמן: 1 בסעיף 25 ב אחרי סעיף קטן ד יבוא ד 1 1.

אור רוזנמן: מעביד שלא שילם לעובדו שכר וחלף היום הקובע שלאחריו הפך אותו שכר לשכר מולן והמעביד לא הוכיח שאי תשלום השכר נבע מסיבה שאינה בשליטתו דינו מאסר חצי שנה או קנס כאמור בסעיף 61 א 3 לחוק העונשין.

אור רוזנמן: 2.

אור רוזנמן: לא יועמד אדם לדין בשל עבירה לפי פסקה 1 אלא אם כן חלפו 90 ימים מהיום הקובע והשכר לא שולם עד אותו מועד ובהתאם לנוהל שייקבע באישור היועץ המשפטי לממשלה.

נועה בן שבת: תיקונים, תיקון של הנוהל ותיקון שהוכנס בעקבות הדיון אתמול.

עופר עיני: אדוני היושב ראש אני רוצה לשאול שאלה את היועצת המשפטית.

עופר עיני: תגידי אם אני מלין שכר לחודש.

עופר עיני: מגיע לקראת 90 יום ואני משלם רק את של החודש הראשון.

עופר עיני: אז זה מתחיל כל פעם מחדש?

נועה בן שבת: כל פעם מחדש.

נועה בן שבת: כן.

נועה בן שבת: העמדה לדין אבל סביר להניח שלא יגישו כתב אישום.

נועה בן שבת: דבר ראשון אם הבנתי נכון ואני מצפה שאולי המשרדים המטפלים יוכלו להסביר את הנושא, אם הבנתי נכון שדרך המלך תהיה העיצום הכספי.

חיים כץ: המעסיקים הם לא עבריינים והם רוצים לשלם את המשכורת בזמן ואין להם שום מגמה ללכת ולעשוק את האנשים.

נועה בן שבת: אני מבקשת לחזור בי.

חמי לפידור: בסעיף ד 1 1 אחרי המילים שבנסיבה שאינה בשליטתו צריכים להוסיף עקב חילוקי דעות בדבר עצם החוק מחמת טעות כנה.

חמי לפידור: שיהיה ראוי כמו בנושא פיצוי הלנה מדובר בהליך פלילי.

חמי לפידור: יכולים להיות לא מעט מצבים שמדובר במחלוקת אמיתית או בטעות של המעביד ואנחנו לא רוצים שבגלל דברים של מחלוקת או בשל טעות אמיתית יתחילו להעמיד את המעביד לדין.

חמי לפידור: אני לא חושב שזאת כוונת ההסתדרות ואני לא חושב שזאת כוונת הכנסת.

חמי לפידור: בטח לא של המעבידים.

חיים כץ: היה על זה דיון מקדים בחדר ואנחנו לא פותחים את הדיון הזה מחדש.

חיים כץ: הבנו ואנחנו ממשיכים.

אור רוזנמן: 2.

אור רוזנמן: בסעיף 26 א ב אחרי פסקה 4 יבוא.

אור רוזנמן: ..

חמי לפידור: עוד שאלה אחת.

חמי לפידור: בנוסח שהקראתי בסעיף 25 2 לא יועמד מעביד לדין.

חמי לפידור: נכון?

נועה בן שבת: כן.

נועה בן שבת: לא יועמד מעביד לדין.

שלומי לויה: עורך דין שלומי לויה איגוד לשכות למסחר.

שלומי לויה: מה שאמרה היועצת המשפטית היה מקובל כמובן גם עלינו.

שלומי לויה: זה גם מה שמקובל גם מנוסח החוק גם בדברי ההסבר שלו וגם מהדברים שאמרו נציגי הממשלה.

שלומי לויה: עכשיו אנחנו הולכים להבנה אחרת.

שלומי לויה: אנחנו הבנו שהנושא הפלילי נשאר כמקום אחרון.

שלומי לויה: אז כרגע היועצת המשפטית אמרה שעל פי העמדה שלכם זה לא ברור.

חיים כץ: היא אמרה את עמדתה ומשרדי הממשלה אמרו את עמדתם.

נועה בן שבת: משרדי הממשלה שאלתי אותם האם נכון כדי שהם יאשרו את העמדה.

נועה בן שבת: הם לא אישרו את העמדה.

נועה בן שבת: אז אני חוזרת מהדברים.

מיכאל אטלן: הכוונה היא להותיר את הפלילים לאלה שמצפצפים.

שלומי לויה: עוד הערה אחת.

שלומי לויה: דיברנו על העניין של לשכת התיאום.

שלומי לויה: צריך להבין אנחנו לא שוללים את לשכת התיאום כנציג אבל לא יכול להיות פעם ראשונה במסגרת דיני העבודה תמיד רשום שמדובר בארגונים.

שלומי לויה: יש גם עניין על חופש ההתארגנות.

שלומי לויה: ההוראה הזאת פוגעת בחופש ההתארגנות.

שלומי לויה: זאת אומרת על מנת להיות נציג אתה חייב להיות בלשכת התיאום.

שלומי לויה: זה לא בסדר.

אור רוזנמן: הסכום הנקוב בפסקה 3 יעודכן ב-1 בינואר בכל שנה וסעיף קטן זה יעודכן בהתאם לשיעור עליית המדד החדש לעומת המדד האחרון.

אור רוזנמן: לעניין זה מדד המחירים לצרכן שמפרסמת הלשכה המרכזית לסטטיסטיקה.

אור רוזנמן: המדד החדש, המדד שפורסם לאחרונה לפני יום העדכון.

אור רוזנמן: המדד הבסיסי, המדד שפורסם בחודש יולי 2009.

אור רוזנמן: 3.

אור רוזנמן: אחרי סעיף 26 ב יבוא פיצוי הלנת שכר והליך פלילי.

אור רוזנמן: 26 ג. א.

אור רוזנמן: בבואו לפסוק פיצויי הלנת שכר למעביד כאמור בסעיף 17 רשאי בית דין אזורי לעבודה להתחשב בכך שהמעביד הורשע בשל אותו מעשה או מחדל או שהוטל עליו עיצום כספי בשלו.

אור רוזנמן: ב.

אור רוזנמן: בבואו להטיל קנס על מעביד שהורשע בעבירה לפי סעיף 25 ד 1 1 רשאי בית דין אזורי לעבודה ובית משפט להתחשב בכך שנפסק נגד המעביד פיצוי הלנת שכר לפי סעיף 17 בשל המעשה או המחדל שבשלו הורשע כאמור.

אור רוזנמן: ג.

אור רוזנמן: בבוא בית הדין האזורי לעבודה ובית משפט לגזור דינו של מעביד לפי סעיף 25 ב ד 1 רשאי בית הדין או בית המשפט להתחשב בכך ששכר העבודה לא שולם במועדו בטעות כנה או ששכר העבודה לא שולם במועדו עקב חילוקי דעות שיש בהן ממש בדבר עצם החוב ובלבד שהחלק שאינו שנוי במחלוקת כולה.

אור רוזנמן: פרק ג תחילה.

אור רוזנמן: תחילה.

אור רוזנמן: 25.

אור רוזנמן: תחילתו של חוק זה בתום שנה מיום פרסומו.

אור רוזנמן: ביום 1 ביולי 2010 או במועד שיקבע השר בצו באישור ועדת העבודה, הרווחה והבריאות של הכנסת המוקדם מביניהם.

אור רוזנמן: תוספת, ההגדרה שרות של סעיף 1 וסעיף 23. 1.

אור רוזנמן: שמירה ואבטחה.

אור רוזנמן: 2.

אור רוזנמן: ניקיון.

אור רוזנמן: 3.

אור רוזנמן: הסעדה.

אור רוזנמן: אם השירות ניתן לעובדי המזמין.

חיים כץ: לפני שאנחנו נצביע מסעיף 16 2 ועד הסוף משרד התמ"ת, אתם התחייבתם להתקין תקנות בהקדם.

חיים כץ: אם לא יהיו תקנות לא יופעלו ההוראות האלה.

חיים כץ: אתם תפעילו תקנות בהקדם?

מיכאל אטלן: ברור שהכוונה שלנו היא להתקין את תקנות האכיפה במועד שיהיה סנכרון בין מועד כניסת החוק לתוקף לבין מועד התקנות.

חיים כץ: אנחנו נעבור להצבעה.

חיים כץ: מסעיף 16 2 ועד הסוף.

חיים כץ: מי בעד הצעת החוק כפי שהוקראה?

חיים כץ: תודה רבה.

חיים כץ: מי נגד?

חיים כץ: תודה רבה.

חיים כץ: אנחנו למען הסר ספק נצביע על כל החוק מההתחלה.

חיים כץ: מההתחלה ועד הסוף, מי בעד הצעת החוק ירים את ידו?

חיים כץ: תודה רבה.

חיים כץ: מי נגד?

חיים כץ: אין.

חיים כץ: רביזיה.

חיים כץ: מי נגד הרביזיה ירים את ידו?

חיים כץ: תודה רבה.

חיים כץ: מי מתנגד? אין.

חיים כץ: קודם כל אני מודה לכל הגורמים, לכל הלשכות, גם לעיריות וגם למעסיקים וגם להסתדרות וגם לממשלה שעשו צעד אחד גדול קדימה לשמור על העובדים במדינת ישראל שיקבלו את שכרם.

חיים כץ: למרות שברור לי שכל הנוגעים בדבר המגמה שלהם לשלם את השכר במועד ובזמן.

חיים כץ: לצערי בגלל כל מיני סיבות שבאשמתם או שלא באשמתם קורים מקרים שאנשים לא מקבלים את שכרם.

חיים כץ: אז אני מקווה שהחקיקה הזאת תגרום לזה שיתמעטו המקרים שאנשים לא מקבלים את שכרם.

חיים כץ: לפני שאנחנו נסיים את הישיבה בבקשה חברת הכנסת שלי יחימוביץ.

שלי יחימוביץ': קודם כל אנחנו התרגלנו כשמביאים לנו משהו טוב למצוא בו פגמים ולנהל עליו דיונים עד אור הבוקר.

שלי יחימוביץ': אז צריך לומר שהצעת החוק הזאת היא מצוינת והיא התקדמות אדירה בתוך חבילה של חוקי עבודה שהגיעו אליהם בשיתוף פעולה באמת יוצא דופן, יושב ראש ההסתדרות עופר עיני, ושרגא ברוש ביחד בשיתוף עם הממשלה וצריך לברך על החוק הזה כי הוא צעד עצום לטובת הגנה על זכויות עובדים, לטובת הפסקת המנהג המגונה של אי תשלום שכר לעובדים בזמן.

שלי יחימוביץ': דבר נוסף אדוני היושב ראש יש לי בקשה לקבוע כבר אם אפשר מועד לדיון.

חיים כץ: שמו לי סד בוועדת כספים את הקטע של הפנסיה.

חיים כץ: יש לנו מחר בשמונה וחצי, אנחנו עוד ממשיכים בחקיקה שהממשלה משכה לנו אתמול.

חיים כץ: היא משכה לנו את חוק ההסכמים הקיבוציים.

חיים כץ: חזרה לפה לוועדה אז אנחנו נתחיל מחר בשמונה וחצי.

שלי יחימוביץ': חיים חוקי הגברת האכיפה הם חוקים מאוד דרמטיים שלקח גם המון זמן של שולחן עגול בין כל הגורמים שכבר הזכרתי ואחרים להגיע אליהם.

שלי יחימוביץ': הם קריטיים גם ליישום של החוק הזה הספציפי והם כרוכים.

שלי יחימוביץ': לכן ממש כדאי לזרז את הדיונים בחוקים האלו.

שלי יחימוביץ': אולי אפילו בזמן הפגרה לעשות דיון מיוחד ומקיף על הדבר הזה ולהעיף אותו קדימה כי זה נורא נורא חשוב.

חיים כץ: אוקיי.

חיים כץ: תודה רבה.

חיים כץ: אני מודה לכולם על ההשתתפות.

חיים כץ: הישיבה נעולה.